 APC: Mí ò tíí ní ìpinnu lóri ìdíje ààrẹ ọdún 2023-Tinubu Èyí lòdì sí àwọn oníruuru ọrọ tó ti n lọ nígboro tẹlẹ, yálà Asiwáju ní ǹkan to jẹ òun lógun jùlọ ni bi ọrọ ajé tó n dẹnu kọle yìí yóò ṣe gbéra sọ pada àti bi eto iléra yóò ṣe pada bọ sípò ní Naijiria. Tinubu sọ eyi di mímọ nínú àtẹjáde kan tó fọwọ sí lọsàn òní sátide, èyí sì ni ìgbà àkọkọ tí yóò fọhùn láti ìgbà tí wọn ti yọ ọwọ Adams Oshiomhole láwọ gẹgẹ bi alága ẹgbẹ náà tí wan sì tú ìgbìmọ amúṣẹṣe ká lọjọrú ọṣẹ yìí. Nínú ọrọ rẹ ó ní : Sí gbogbo ẹyin ti ẹ ti n kù pé ìgbésẹ ààrẹ Buhari àti ìpáde àwọn ìgbìmọ tuntun nínú ẹgbẹ òṣèlú APC ṣe ṣe fi òpin sí ìpínnu mí láti di ààrẹ lọdún 2023, ó ṣe mi láànú fún yín Ènìyan ẹlẹràn ara lásán ni mí tí kò sì ni oye ọjọ iwájú tàbí ọgbọn òṣèlú tí ẹ ń fi ẹnu jẹ pé ní, ẹ tí n yọ ayọ lórí ikú ìpínnu ìjákulẹ oyé ààrẹ tí kò ti wáye rárá. Tinubu ní kìí ṣe irú àsìkò ti ààrun Covid-19 ń da ètò ọrọ ajé láàmú yìí, mí ò rí ọjọ ìwájú tó bi éyin se rii Mí ò sì tíì ṣe ìpinnu kankan láti dupò ààrẹ lọdún 2023 nítori pé àwọn ǹkan to n kojú wa ní àsìkò yìí tí lágbára tó. Ní àsìkò tí a wà yìí, mí ò jẹ kí ọrọ òṣèlú nípa ọdún 2023 jẹ mí lógún, mó rí eyi bi ǹkan ti kò bójú mu rárá, ó sì jẹ ìwà àìní ìmọlára lásìkò ti ọpọ ń koju ìṣòro oníhà méjì, ètò ọrs ajé tó nira àti ààrùn tó n kó ìpaya bá gbogbo ayé. Láti bi oṣù díẹ sẹyìn ni mo ti n ro àwọn ìlànà ìjọba ti a lè gbé silẹ tí yóò ràn ìjọba lọwọ níhìn àti lọhùn. Ààrẹ tí sọrọ, ọrọ tó sì sọ ní náà ni abẹ gé Nítori idí èyí mo rọ gbogbo àwọn ìgbìmọ amúṣẹyá tí wọn túka àti gbogbo ọmọ ẹgbẹ tókù láti fíyedénu kí wọn sì máá wo ọjọ iwáju rere tó wà níwájú Mó ti fara ṣiṣẹ fún ẹgbẹ bí àwọn ọmọ ẹgbẹ tó kù tàbi jù ẹlòmíràn lọ, sùgbọn síbẹ kò nimi lára láti túbọ faraji gẹgẹ bi ọlọdani, kò sì si ẹni to yẹ ko ní ìṣoro kankan lòdì si eyi. Tinubu, ojú tì ẹ, o ta Yorùbá fún ọtá torí àdánìkànjẹ - Fani-Kayode Minisita tẹlẹ ni Naijiria Femi Fani Kayode, ti kọ lẹta ranṣẹ si asaaju ẹgbẹ oselu APC, Asiwaju Bola Ahmed Tinubu, lẹyin ti Aarẹ Muhammadu Buhari yan Alaga fidiẹ tuntun fun ẹgbẹ oṣelu APC. Fani Kayode ninu lẹta naa ni, bi oun ṣe fẹran Tinubu to amọ iwa rẹ lo mu ki oun sa fun un, nitori imọtara ẹni nikan n ba ja. Àwọn iròyin tì ẹ leè ní ìfẹ síí: O ni Aarẹ Buhari to fi ṣe ọrẹ ti sọ di ọta, ti gbogbo ero rẹ lori ẹgbẹ oṣelu APC si ti jasi pabo. Femi Fani Kayode ni bi o tilẹ jẹ pe Asiwaju ti gbekele ara rẹ wi pe oun ko le e ṣi ṣe, ọrọ yii ti ba ẹyin yọ pẹlu bu Aarẹ Buhari ṣe pada lẹyin rẹ, ti wọn si ri pe ko ni ipo kankan mọ ninu ẹgbẹ oṣelu APC. Tinubu ta ẹmi rẹ, ta ọkan rẹ, to si ta gbogbo ilẹ Yoruba, to fi mọ Guusu ati Ariwa orilẹede Naijiria lati le ri wi pe oun mu gbogbo ero ọkan rẹ to kun fun ibi ṣẹ. O fikun wi pe gbogbo ilakaka rẹ lati jẹ aarẹ orilẹede Naijiria ni ọdun 2015, 2019 ati 2023 lo ti ja si pabo bayii. Bakan naa lo ni kaka ki Tinubu o ba aarẹ Buhari sọrọ lati wuwa rẹrẹ si awọn ọmọ Naijiria, ki iya ma ba jẹ wọn, niṣe ni Asiwaju n gbe lẹyin Buhari, ẹni to wa jakulẹ bayii. Ọrọ ipari rẹ ninu lẹta naa ni wi pe o ti tan fun Tinubu ninu oṣelu orilẹede Naijiria, oun ti o ku ni ki o lọ rọkun nile, ki o si ma a sinmi. O gba ni adura pe lasiko ifẹyinti Tinubu, ohun gbogbo to ti bajẹ lorilẹede Naijiria yoo gba atunṣe. Oyè adelé alága APC kúrò ní gúúṣù Nàíjíríà, ó bọ sẹkùn àríwá Gomina ipinlẹ Yobe, Mai Mala Buni ti di Alaga ẹgbẹ oṣelu APC tuntun ni Naijiria. Eyi ko ṣẹyin bi Aarẹ Muhammadu Buhari ṣe tu igbimọ amuṣẹya ẹgbẹ oselu APC ka, ti o si fi igbimọ fidiẹ sibẹ. Alága afúnṣọ dé fún APC, níbo ni ìbò abẹlé lOndo yóò já sí? INEC ní ìwé ìfitónilétí ti ó tẹ òun lọwọ ní ọjọ kejìdínlógún oṣù kẹfà ọdún yìí kò ni àbuwọlù àlága àpapọ ẹgbẹ náà. Ẹgbẹ oṣelu APC ni ipinlẹ Ondo ti ni lootọ ni pe, ajọ INEC da lẹta ifitonileti nipa eto idibo abẹle ẹgbẹ naa nipinlẹ Ondo nu. Akọwe ẹgbẹ oṣelu APC ni ipinlẹ Ondo, Alex Kalejaiye lo fi idi ọrọ naa mulẹ fun BBC Yoruba. Àwọn iròyin tì ẹ leè ní ìfẹ síí: Kalejaiye ni abajade ipade awọn igbimọ alaṣẹ, NWC lori yiyan alaga ẹgbẹ oṣelu APC tuntun ni yio sọ ibi ti ẹgbẹ oṣelu APC ni ipinlẹ Ondo n lọ. O fikun pe awọn adari wọn ni Abuja lo ni ọrọ ikẹyin lori bi idibo abẹlẹ APC yoo ṣe ri. Nibayii, Aarẹ Buhari ti tu Igbimọ Amuṣẹya ẹgbẹ oselu APC ka ni bi ipade to waye ni ile Aarẹ ni Abuja. Wọn si ti yan gomina ipinlẹ Yobe, Mai Mala Buni gẹgẹ bi Alaga ẹgbẹ oṣelu APC fidiẹ ni Naijiria. APC kò ní olórí tí yòó tọwọ bọwé, INEC yarí fún ìbò abẹnú lOndo Bí wàhálà tó n rú nínú ẹgbẹ òṣèlú All Progressives Congress ṣe n fi ojoojúmọ gbóná janjan ní ìpińlẹ Edo, bakan naa ló jọ bi ẹni pé ẹgbẹ náà kò tún rójúùtú ètò ìdìbò abẹnú láti yàn oludíje gómìnà lábẹ àsíá ẹgbẹ náà nípìnlẹ Ondo náà. Lọsàn yìí ni àjọ tó rí sí ètò ìdìbò ní Naijiria INEC fi àtẹjáde kan síta pé, ìwé ìfitóniléti tí ẹgbẹ APC nípìnlẹ Ondo kọ sí olú ilé iṣẹ ẹgbẹ náà lAbuja láti pè òun fún ìdìbò àbẹnu wọn, kò kójú òṣùwọn tó nítorí pé adelé akọwé àpapọ ẹgbẹ APC ní Nìgeria níkan ló buwọ lu lẹtà náà. Gẹgẹ bí àtẹjáde náà ṣe sọ, ìwé ìfitónilétí ti ó tẹ ilé ẹgbẹ lọwọ ní ọjọ kejìdínlógún oṣù kẹfà ọdún yìí kò ni àbuwọlù àlága àpapọ ẹgbẹ náà. Àtẹjáde tí Rose Oriaran-Anthony, tó jẹ akọwé àjọ tó n rí sí ètò ìdìbò ní Naijiria INEC buwọlù sàlàyé pé, ìdìbò abẹnú tó yẹ kó wáyé ní ogúnjọ oṣù kèje ọdún yìí, le ma ṣee ṣe nítori pé àlága apapọ ẹgbẹ àwọn akọwé apapọ ẹgbẹ ló yẹ kí wọn jọ buwọlùú. APC: Àlààyé rèé lórí ìdí ta fi gbé ìlẹkùn olú iléeṣẹ APC tì pa lAbuja Ilé iṣẹ ọlọpàá tí gbé olú ilé ẹgbẹ òṣèlú All Progressive Congress APC tì pa nílùú Abuja nibamu pẹlu àṣẹ ọgá àgbá ọlọpàá ní Naijiria, Mohammed Adamu. Gẹgẹ bí ìròyìn tó tẹ wá lọwọ, agádágodo ló wà ni gbogbo ẹnu ọnà ilé ẹgbẹ náà lAbuja. Àwọn iròyin tì ẹ leè ní ìfẹ síí: Iroyin naa ni wọn kò fààyè gba àwọn ọmọ ìgbìmọ amúṣẹṣe fún ẹgbẹ náà láti wọlé sùgbọn wọn gba àwọn òṣìṣẹ àti awọn akọròyìn láti wọlẹ láì gbé mótò wọn wọlé. Ìṣẹlẹ yìí súyọ lẹyìn tí gbogbo àwọn olórí ẹgbẹ òṣèlú APC kò le fẹnu kò lórí ẹni ti yóò dí àdelé alága ẹgbk òṣèlú APC lẹypin ti ilé ẹjọ fún Adams Oshiomhole ni ìeé lọ rọkún nílé. Kid boxer: Ọmọọba The Buzz Larbie rèé, ọmọ ọdún méje tó ń fi ẹṣẹ dá bírà Ize-Iyamu borí ìbò abẹnú fún idíje gómìnà lEdo Iroyin to n tẹ wa lọwọ n fiyeni pe Ize-Iyamu ti jawe olubori gẹgẹ bii oludije ti yoo gbe aṣia ẹgbẹ oṣelu APC ni idibo sipo gomina ni ipinlẹ Edo. Ẹkunrẹrẹ iroyin n bọ laipẹ. APC primary election in Edo state 2020: Wo bí nǹkan ṣe ń lọ sí níbi ìbò abẹnú fún olùdíje gómìnà lẹgbẹ òṣèlú APC ní Edo Awọn aṣoju ti bẹrẹ idibo lati yan awọn Oludije ti yoo gbe aṣia ẹgbẹ oṣelu naa nibi idibo gomina ti yoo waye ni ipinlẹ Edo laipẹ. Bi ẹ ko ba gbagbe, lọsẹ to kọja ni gomina ipinlẹ naa, Godwin Obaseki kọwe fi ẹgbẹ oṣelu naa silẹ lọ darapọ mọ ẹgbẹ oṣelu APC. Ni ọjọ kẹkandinlogun oṣu kẹsan ni idibo sipo gomina yoo waye ni ipinlẹ Edo gẹgẹ bi ajọ eleto idibo, INEC ṣe ti laa kalẹ. Oniruuru awuyewuye ati edeaiyede lo ti n wọ ts idibo abẹnu ọhun lẹyin lẹgbẹ oṣelu APC eyi to ti mu ki wọn paṣẹ ki alaga ẹgbẹ oṣelu, Adams Oshiomhole naa lọ rọọkun nile pẹlu. Akọwe igbimọ to n ṣe aayan idibo abẹnu naa, Ajibọla Bashiru ṣalaye fun ileeṣẹ mohunmaworan abẹle kan lọjọ Aiku pe yẹkini kan ko ni yẹ eto naa. O ni gbogbo wọọdu mejilelaadọwa to wa kaakiri ijọba ibilẹ mejidinlogun ni ipinlẹ Edo ni eto naa yoo ti waye. Ni ibi eto idibo naa to ṣi n lọ lọwọ lasiko ti a n ko iroyin yii jọ, gbogbo awọn aṣoju to wa dibo nibẹ ni wọn lo ibomu wọn ni ibamu pẹlu ilana ofin COVID-19 ni ipinlẹ Edo.lawọn wọọdu miran, eeyan marundinlogun lo n wa lori ila lẹẹkanṣoṣo ti awọn ọmọ ẹgbẹ si n ṣe afihan kaadi ọmọ ẹgbẹ wọn lasiko ti wọn fi n reti ati dibo. Idibo yii n waye lẹyin ti ẹgbẹ oselu APC ti ys ọwọ gomina Godwin Obaseki atawọn oludije meji miran, Chris Ogiemwonyi ati Mathew Iduoriyekenwen lawo idije naa. Edo State: Ẹkọ márùn ún tí a rí kọ nípa eré tíátà tó ń wáyé lágbo òṣèlú ìpínlẹ Edo Edo state news: Godwin Obaseki ti darapọ mọ ẹgbẹ òṣèlú PDP Bi eeyan ba ti n fi ọkan ba awuyewuye to n waye lagbo oselu nipinlẹ Edo lorilee-de Naijiria lẹnu ọjọ mẹta yi, yoo ri pe ara ọtọ ni oselu Naijiria, Ati pe ọrọ oṣelu yii ti gba ọgbọn ati suuru lasiko yii. Eyi ko ṣẹyin igba ti aawọ laarin Gomina Godwin Obaseki ati alaga ẹgbẹ oṣelu APC, iyẹn Adams Oshiomole bẹrẹ yi, A ti ri itu orisirisi lati ọwọ awọn to n kopa ninu ohun to fẹ jọ ere ori itage yii, sugbọn to se pe awọn oloselu ni oṣere to wa ninu rẹ. Ki wa lawọn ẹkọ ta le ri dimu ninu ere agbelewo ti gbogbo ọmọ Naijiria n reti ibi ti yoo kangun si yi? A o gbiyanju lati se atupalẹ diẹ ninu wọn ni meni meji: Awọn agba Yoruba lo maa n pa lowe pe ibi ti a ba ti sọ pe o daarọ, a kii pada sibẹ lati ki wọn pe ẹ kaalẹ sugbọn lagbo oselu Naijiria ọrọ yi ko fẹẹ ri bẹẹ. Gomina Obaseki ti o jẹ Gomina labẹ ẹgbẹ oṣelu APC la ti ri pe o pada si ẹgbẹ oselu PDP, eyi to ti bẹnu atẹ lu tẹlẹ ri. Bakan naa la ri ninu ere ori itage Edo yi pe Adams Oshiomole to ti kọkọ kẹyin si Ize Iyamu to ko ipa ribi ribi nigba ti Oshiomole fi dupo Gomina ti wa pada wa fontẹ lu Iyamu gẹgẹ bi ayanfẹ rẹ bayi. Ọrọ yi ko jẹ tuntun sawọn to ba mọ isesi awọn oloselu Naijiria. Ṣugbọn ti o ba se pe o n se ẹyin ni kayeefi, ẹkọ nla kan re fun yin lati kọ - oloselu ko ni ọrẹ tabi ọta titi lailai. Wọn le ba o se ọrẹ loni, bo si di lọla, wọn a ṣe ipolongo lati tako ọ. 2.Aarẹ Buhari ko ṣe é gbọkanle pe o ni baba ni igbẹjọ tabi pe o máa ṣe iṣe baba isalẹ fun ọ: Ẹkọ pataki yii la ri kọ lati ara aawọ to waye laarin Adams Oshiomole ati Godwin Obaseki. Bi eeyan ba jẹ oloselu lode toni tabi to n gbero lati darapọ mọ oselu, o ti wa foju han gbangba bayi pe ko le mu aarẹ Naijiria gẹgẹ bi baba isalẹ ti yoo gba a la lọjọ iṣoro. Gbogbo igbiyanju Gomina Obaseki lọ si ile Aarẹ ni Aso Rock lọdọ Aarẹ Buhari nigba ti ẹgbẹ APC fẹ yọwọ rẹ lawo lati dupo Gomina lo ja si pabo. Bi o se pe Obaseki woye ohun to sẹlẹ sara waju bii Ambọde àti Kwakwanso ninu ẹgbẹ naa ni, ko ni wulẹ daamu ara rẹ. Gẹgẹ bi awọn onwoye oselu Naijiria ti se sọ, Aarẹ Buhari kii da si ọrọ aawọ to ba n waye laarin awọn ọmọ ẹgbẹ APC. Ko sẹsẹ bẹrẹ , eyi si kọ ni yoo jẹ opin. Nitori naa, ẹkọ nla re e fẹnikẹni to ba fẹ sa lọ ba aarẹ lati gbeja rẹ. 3. Paṣan ti a fi na iyale... Gbogbo nkan ti a n ri ninu awuyewuye oselu ipinlẹ Edo n jẹki ọrọ yi rinlẹ si lọkan gbogbo ẹni to ba n fi ọgbọn ati oye ba a bọ wi pe awọn oloselu kii ba ara wọn se ọrẹ timọtimọ. Ki se igba akọkọ re e ta o ri ti baba isalẹ ati ọmọ lẹyin to fa si ipo yoo ma doju ija kọ ara wọn. Ni ipinlẹ Eko, Gomina Akinwumi Ambode ati agbaọjẹ oloselu ipinlẹ naa Ahmed Bola Tinubu to fa a kalẹ gẹgẹ bi Gomina, pada gbena woju ara wọn. Ni Kano, iru nkan bayi naa lo sẹlẹ laarin Gomina Abdullahi Ganduje ati ẹni to gbe ipo le lọwọ, Rabiu Kwankwaso. Ni ipinlẹ Kwara naa ati ri iru rẹ to sẹlẹ ti Abubakar Olusola Saraki to fa Gomina Muhammed Alabi Lawal silẹ wa pada wa doju ija kọ. Koda, Bukola Saraki to jẹ ọmọ bibi Dokita Olusola Saraki sebi ẹni tako baba rẹ pẹlu bi ko se gbaruku ti aburo rẹ, Sẹnẹtọ Gbemi Saraki ti baba rẹ fẹ ki o jẹ Gomina lẹyin rẹ. 4. Ipo ti a fẹ du ṣe pataki ju ilana ẹgbẹ lọ Lawọn orile-ede kan, eeyan a maa da ẹgbẹ oselu mọ pẹlu ilana wọn ati ohun to jẹ afojusun to mu wọn da ẹgbẹ silẹ. Bi oloselu ba gbe igba ibo, abẹ ilana yiii ni yoo fi gbe eto ati erongba isejọba rẹ kalẹ fun awon ara ilu. Sugbọn ni agbo oselu Naijiria nilẹ toni to mọ yi, awọn oloselu ko fi tẹgbẹ se. Ibi ti wọn yoo ti ribi du ipo lọkan wọn a maa wa. Apẹrẹ ti a ri lati fi kin ọrọ yi lẹyin ni bi Gomina Godwin Obaseki ko ti se jẹ ki ọjọ pẹ rara ki o to sare lọ darapọ mọ ẹgbẹ oselu PDP lẹyin ti APC ni pe awọn ko fun un ni tikẹẹti ẹgbẹ mọ. Labẹ pe awọn oloselu ko bikita fun erongba tabi ilana yi naa la ti ri pe awọn ọmọ ẹgbẹ oselu PDP naa gba Obaseki tọwọ tẹsẹ, Koda, wọn si tun fi aaye awọn nkankan gba a, ki o ba le jẹ ẹni ti ẹgbẹ fẹ gbe asia le lọwọ lati du ipo. Ó dára kí obìnrin níṣẹ lọwọ - Toyin Lawani Sinima to gun ni ọrọ oṣelu Naijiria, ko fẹ ẹ ni opin: Nibi ti ọrọ de e duro yii, ko si ẹni to le sọ pe ibi kan ni yoo ja si nigbẹyin. Nigba ti awuyewuye yii bẹrẹ, Adams Oshiomole lo dipo alaga ẹgbẹ APC mu. Ni ba ti se n sọrọ yi, ile ẹjọ giga ti yẹ aga nidi Oshiomole ti awọn miran si ti n ja witiwiti lati wa ni ipo alaga. Labẹ pe ibẹrẹ kọ lonisẹ, afi ẹni ba laa ja, awọn ti o fi ẹgbẹ oselu APC silẹ fun Oshiomole bi Aarẹ ile asofin agba tẹlẹ ri Bukola Saraki ni wọn wa n gba Godwin Obaseki lalejo ninu ẹgbẹ oselu PDP bayi. Njẹ ajọsepọ awọn to kora jọ lati doju ija kọ ara wọn wọnyi, yoo jẹ ọlọjọ pipẹ tabi awọn naa yoo pada wa tutọ si ara wọn loju? Oju re e, iran ree lọrọ to wa nilẹ yi. E jẹ ki a jijọ maa fọkan ba ọrọ yi bọ. Edo state news: Godwin Obaseki ti darapọ mọ ẹgbẹ òṣèlú PDP Godwin Obaseki ti darapọ mọ ẹgbẹ òṣèlú Peoples Democratic Party Gómìnà ìpínlẹ Edo Godwin Obaseki ti kúrò ní ẹgbẹ òṣèlú All Progressive Party lọ si ẹgbẹ òṣèlú Peoples Democratic Party. Akọwé gómìnà Crusoe Osagie lo fìdí ọrọ náà múlẹ fún BBC Sáájú ni Obaseki ti kéde lọjọ ìsẹgun ọjọ kẹrindinlógún, oṣù kẹfa ọdún 2020 pé òún yóò kòwé fi ẹgbẹ òṣèlú APC silẹ tẹlẹ. Lósàn òní ni Gómìnà ìpínlẹ Edo Godwin Obaseki tìkara rẹ kéde nílé ẹgbẹ òṣèlú Peoples Democratic Party PDP nílùú Benin pé òun ti di ọmọ ẹgbẹ náà. Fọnran tó jẹyọ lójú òpó twitter ẹgbẹ òṣèlú PDP ni gómínà tí sọ pé O ní ni ìpínlẹ Edo àti jákèjádò orílẹ -èdè Naijiria ní òún ti dí ọmọ ẹgbẹ náà Osagie fi kun pé Gómìnà ń pinu láti dupò gómìnà lábẹ àsìá ẹgbẹ òṣèlú PDP. Ẹgbẹ òṣèlú PDP sún ìdìbò abẹnú Edo síwájú síi Obaseki: Ẹgbẹ òṣèlú PDP sún ìdìbò abẹnú Edo síwájú síi Ẹgbẹ oṣelu Peoples Democratic Party PDP nipinlẹ Edo to sun ọjọ idibo abẹnu fun awọn to fẹ dipo Gomina ni ipinlẹ naa siwaju. Idibo ọhun yo yẹ ki o waye lọjọ kokandinlogun ati ogunjọ oṣu Kẹfa yoo ma waye ni ọjọ kẹtalelogun oṣu Kẹfa bayi. Gẹgẹ bi ohun ti a ri ka ninu iwe iroyin Naijiria The Punch,akọwe ipolongo ẹgbẹ naa Kola Ologbondiyan fidi ọrọ yi múlẹ pe awọn ti sunjọ idibo naa titi di ọjọ Kẹtalelogun oṣu Kẹfa. Ṣaaju ni iwe iroyin naa ti jabọ pe Gomina Obaseki ti ṣe ìpàdé kan pẹlu alaga igbimọ awọn Gomina labẹ ẹgbẹ naa Aminu Tambuwal ati alaga ẹgbẹ Uche Secondus lOjọru. Bayi ti isunsiwaju yi ti waye, o ṣeeṣe ki ẹgbẹ naa ma palẹmọ gbogbo eto lori gbigbe asia ẹgbẹ fun Obaseki lati dupo Gomina naa labẹ orukọ ẹgbẹ wọn. Gómìnà Godwin Obaseki yóò dọmọ ẹgbẹ òṣèlú PDP lọsẹ yìí O daju pe ẹgbẹ oṣelu Peoples Democratic Party, PDP ni Gomina Godwin Obaseki nlọ, Yoo si darapọ mọ ẹgbẹ naa ki eto idibo abẹle lati yan oludije ipo gomina ipinlẹ Edo lọjọ kọkandinlogun ati ogunjọ oṣu yii. Alaga ẹgbẹ oṣelu PDP ni ipinlẹ Edo, Tony Aziegbemi lo fi to BBC News leti bẹẹ. O ni lootọ ko si idaniloju taarata pe oun ni yoo gbe aṣia ẹgbẹ oṣelu naa nitori iwe ofin rẹ ko faaye gba bẹẹ ṣugbọn o daju pe Obaseki yoo darapọ mọ ẹgbẹ oṣelu naa. Ọgbẹni Aziegbem ni bayii ohun to mumu lọkan oun gẹgẹ bi alaga ẹgbẹ oṣelu PDP ni ipinlẹ Edo ni lati rii daju pe gomina Ọbaseki darapọ mọ ẹgbẹ oṣelu naa. Ni tirẹ, Kọla Ologbondiyan to jẹ agbẹnusọ fun ẹgbẹ oṣelu PDP lapapọ ṣalaye fun BBC pe ki gomina Obaseki to lee di ọmọ ẹgbẹ oṣelu PDP ni ṣan an, igbesẹ naa yoo bẹrẹ pẹlu ẹka ẹgbẹ oṣelu naa ni ipinlẹ Edo ki o to kan apapọ ẹgbẹ oṣelu ọhun. Bakan naa, igbakeji gomina ipinlẹ Edo, Phillip Shaibu pẹlu ti kọwe fi ẹgbẹ oṣelu APC silẹ. Koda awọn aworan kan to n jade lori ayelujara ṣe afihan Shaibu nibi to ti n yọ aṣia ẹgbẹ oṣelu naa danu ti o si n pariwo o digba fun ẹgbẹ oṣelu APC ni ileejọba ipinlẹ Edo Ni ọjọ Iṣẹgun, ọjọ kẹrindinlogun oṣu kẹfa ni gomina Obaseki kọwe fi ẹgbẹ oṣelu APC silẹ lẹyin ti wọn yọ ọwọ rẹ kuro lawo idije fun aṣia ẹgbẹ oṣelu naa gẹgẹ bi oludije ipo gomina nibẹ. Period party: Àwọn obìnrin kan ṣe ayẹyẹ nkan oṣù lórí ayélujára : Asáájú ẹgbẹ òṣelú ẹgbẹ APC, Sẹnatọ Bola Ahmed Tinubu ní òun kò ti ṣe ìpinnu láti díje dupò ààrẹ orílẹ-èdè Naijiria lọdun 2023 